ΑΡΧΑΙΟΙ ΕΛΛΗΝΕΣ ΙΣΤΟΡΙΟΓΡΑΦΟΙ Α΄ ΛΥΚΕΙΟΥ

**1ο ΕΠΑΝΑΛΗΠΤΙΚΟ ΦΥΛΛΟ ΕΡΓΑΣΙΑΣ ΣΤΟΝ ΘΟΥΚΥΔΙΔΗ**

**ΘΟΥΚΥΔΙΔΟΥ ΙΣΤΟΡΙΑΙ, ΒΙΒΛΙΟ 3 ΚΕΦΑΛΑΙΑ 70-71**

[](https://pixabay.com/el/illustrations/%CE%B1%CE%B3%CF%8C%CF%81%CE%B9-%CF%80%CE%BF%CF%85-%CF%84%CF%81%CE%AD%CF%87%CE%B5%CE%B9-%CE%B1%CE%B3%CF%8C%CF%81%CE%B9-%CE%B4%CE%B9%CE%AC%CE%BD%CF%85%CF%83%CE%BC%CE%B1-%CE%BD%CE%AD%CE%BF%CF%82-2356318/)

**Κεφ. 70** (σελ. 296 σχολικού βιβλίου και σελ. 31 στο βιβλίο με τις μεταφράσεις)

**Να επιλέξετε τη σωστή απάντηση:**

**1. Στο κεφ. 70 κ.ε. ο Θουκυδίδης εξιστορεί την εμφύλια διαμάχη μεταξύ δημοκρατικών και ολιγαρχικών (427 π.Χ.)**

α. στην Κέρκυρα β. στην Αθήνα γ. στην Κόρινθο

**2. Οι ταραχές ξεκίνησαν, όταν οι Κορίνθιοι άφησαν ελεύθερους τους επιφανείς Κερκυραίους αιχμαλώτους (μετά από 5 χρόνια αιχμαλωσίας). Η πραγματική αιτία της απελευθέρωσής τους ήταν ότι**

α. οι πρόξενοι είχαν δώσει εγγυήσεις 800 τάλαντα

β. οι Κορίνθιοι τους είχαν πείσει να επιχειρήσουν να κάνουν την Κέρκυρα σύμμαχο της Κορίνθου.

**3. Έφτασαν ταυτόχρονα στην Κέρκυρα ένα αθηναϊκό και ένα κορινθιακό καράβι**

α. μεταφέροντας το καθένα πρέσβεις, ώστε να προσαρτήσουν την Κέρκυρα στη σφαίρα επιρροής τους.

β. μεταφέροντας είδη πρώτης ανάγκης, για να βοηθήσουν τους επαναστατημένους Κερκυραίους.

**4. Μετά από ψηφοφορία οι Κερκυραίοι αποφάσισαν**

α. να τηρήσουν εχθρική στάση και απέναντι στην Κόρινθο και απέναντι στην Αθήνα.

β. να μείνουν σύμμαχοι των Αθηναίων και να σταματήσουν τις φιλικές σχέσεις με του Πελοποννήσιους.

γ. να τηρήσουν διπλωματική στάση και να επιλέξουν την ουδετερότητα απέναντι και στις δυο αντιμαχόμενες πλευρές, διατηρώντας φιλικές σχέσεις και με τους Αθηναίους και με τους Πελοποννήσιους.

**5. Ο Πειθίας ήταν**

α. αρχηγός της δημοκρατικής παράταξης στην Αθήνα.

β. αρχηγός της δημοκρατικής παράταξης στην Κέρκυρα.

γ. αρχηγός της ολιγαρχικής παράταξης στην Κέρκυρα.

**6. Οι πρώην αιχμάλωτοι Κερκυραίοι, φίλοι των Κορινθίων, μήνυσαν τον Πειθία**

α. για θρησκευτικούς λόγους.

β. με την κατηγορία ότι προσπαθεί να υποδουλώσει την Κέρκυρα στους Αθηναίους.

**7. Ο Πειθίας**

α. αθωώθηκε και δε συνέχισε την αντιπαράθεση.

β. αθωώθηκε και έκανε μήνυση εναντίον πέντε από τους πλουσιότερους αντιπάλους του για πολιτικούς λόγους.

γ. αθωώθηκε και έκανε μήνυση εναντίον πέντε από τους πλουσιότερους αντιπάλους του με την κατηγορία ότι έκοβαν βέργες από τα ιερά τεμένη του Δία και του Αλκίνοου, για να στηρίξουν τα κλήματά τους.

**8. Οι κατηγορούμενοι από τον Πειθία**

α. αθωώθηκαν

β. καταδικάστηκαν να πληρώσουν ένα δυσβάσταχτο πρόστιμο χωρίς διευκολύνσεις.

γ. καταδικάστηκαν να πληρώσουν ένα δυσβάσταχτο πρόστιμο με δόσεις.

**9. Οι πέντε που είχαν καταδικαστεί, νιώθοντας αδικημένοι και έχοντας πληροφορηθεί ότι ο Πειθίας ως βουλευτής σχεδίαζε να μεταπείσει τους συμπολίτες του να έχουν τους ίδιους φίλους και εχθρούς με την Αθήνα,**

α. μπήκαν στη βουλή και προσπάθησαν με επιχειρήματα να στηρίξουν τις απόψεις τους.


β. μπήκαν στη βουλή οπλισμένοι και σκότωσαν τον Πειθία και άλλους 60 βουλευτές και ιδιώτες.

**10. Λίγοι από τους οπαδούς του Πειθία**

α. κατέφυγαν ως ικέτες στα ιερά, για να γλιτώσουν.

β. κατόρθωσαν να καταφύγουν στο αθηναϊκό καράβι που ήταν ακόμη στο λιμάνι.

**Κεφ. 71** (σελ. 308 σχολικού βιβλίου)

[](https://pixabay.com/el/vectors/%CF%80%CE%B1%CE%B9%CE%B4%CE%B9%CE%AC-%CF%80%CE%B1%CE%AF%CE%B6%CE%BF%CE%BD%CF%84%CE%B1%CF%82-%CF%86%CE%AF%CE%BB%CE%BF%CF%85%CF%82-%CF%80%CE%B1%CE%AF%CE%BE%CE%B5%CF%84%CE%B5-2836255/)**[71.1]** [Δράσαντες](http://ebooks.edu.gr/modules/ebook/show.php/DSGL-A108/225/1645,5243/) δὲ τοῦτο καὶ [ξυγκαλέσαντες](http://ebooks.edu.gr/modules/ebook/show.php/DSGL-A108/225/1645,5243/) Κερκυραίους εἶπον ὅτι [ταῦτα](http://ebooks.edu.gr/modules/ebook/show.php/DSGL-A108/225/1645,5243/) καὶ βέλτιστα εἴη καὶ [ἥκιστ᾽ ἂν δουλωθεῖεν ὑπ᾽ Ἀθηναίων](http://ebooks.edu.gr/modules/ebook/show.php/DSGL-A108/225/1645,5243/), [τό τε λοιπὸν](http://ebooks.edu.gr/modules/ebook/show.php/DSGL-A108/225/1645,5243/) [μηδετέρους](http://ebooks.edu.gr/modules/ebook/show.php/DSGL-A108/225/1645,5243/) δέχεσθαι [ἀλλ᾽ ἢ](http://ebooks.edu.gr/modules/ebook/show.php/DSGL-A108/225/1645,5243/) μιᾷ νηὶ [ἡσυχάζοντας](http://ebooks.edu.gr/modules/ebook/show.php/DSGL-A108/225/1645,5243/), τὸ δὲ πλέον πολέμιον ἡγεῖσθαι. Ὡς δὲ εἶπον, καὶ [ἐπικυρῶσαι](http://ebooks.edu.gr/modules/ebook/show.php/DSGL-A108/225/1645,5243/) ἠνάγκασαν τὴν [γνώμην](http://ebooks.edu.gr/modules/ebook/show.php/DSGL-A108/225/1645,5243/).

[**Δράσαντες**](http://ebooks.edu.gr/modules/ebook/show.php/DSGL-A108/225/1645,5243/) δὲ τοῦτο καὶ [**ξυγκαλέσαντες**](http://ebooks.edu.gr/modules/ebook/show.php/DSGL-A108/225/1645,5243/) Κερκυραίους

**1. Υποκείμενο των υπογραμμισμένων μετοχών είναι**

α. οι Αθηναίοι πρέσβεις

α. οι πέντε Κερκυραίοι ολιγαρχικοί με τους ομοϊδεάτες τους που δολοφόνησαν τους δημοκρατικούς στη βουλή

**2. Οι υπογραμμισμένες μετοχές είναι**

α. υποθετικές β. τελικές γ. χρονικές

**3. Το ρ. εἶπον έχει ως αντικείμενα 2 δευτερεύουσες προτάσεις** (τι είδους;) **και 2 απαρέμφατα** (ειδικά ή τελικά;). **Να τα βρείτε.**

1η δευτ/σα πρότ. ………………………………………………………………………………………………………………………………………………….

2η δευτ/σα πρότ. ………………………………………………………………………………………………………………………………………………….

1ο απαρέμφατο ……………………………………………………………………………………………………………………………………………………

2ο απαρέμφατο ……………………………………………………………………………………………………………………………………………………

**4. Ὡς δὲ εἶπον, καὶ** [**ἐπικυρῶσαι**](http://ebooks.edu.gr/modules/ebook/show.php/DSGL-A108/225/1645,5243/) **ἠνάγκασαν τὴν** [**γνώμην**](http://ebooks.edu.gr/modules/ebook/show.php/DSGL-A108/225/1645,5243/)**.** 🢩 Να βρείτε τη δευτ/σα πρόταση και να δηλώσετε το είδος της.

……………………………………………………………………………………………………………………………………………………………………………….

**5. Οι ολιγαρχικοί προσπαθούν να προσδώσουν μια επίφαση δημοκρατικής νομιμότητας στο όλο εγχείρημά τους. Αυτό γίνεται αντιληπτό, καθώς**

α. αμέσως μετά τον φόνο των πολιτικών τους αντιπάλων συγκαλούν σε συνέλευση τον δήμο

β. στη συνέλευση επιχειρούν να δικαιολογήσουν τις πράξεις τους

γ. ανάγκασαν τον λαό να δεχτεί τις αποφάσεις τους

δ. ζήτησαν από τον λαό να ψηφίσει για το αν θα γίνουν αποδεκτές ή όχι οι αποφάσεις τους

ε. τα α + β + γ

**[71.2]** Πέμπουσι δὲ καὶ ἐς τὰς Ἀθήνας εὐθὺς πρέσβεις περί τε τῶν πεπραγμένων [διδάξοντας](http://ebooks.edu.gr/modules/ebook/show.php/DSGL-A108/225/1645,5243/" \o "διδάξοντας· διδάσκω|εξηγώ) ὡς ξυνέφερε καὶ [τοὺς ἐκεῖ καταπεφευγότας](http://ebooks.edu.gr/modules/ebook/show.php/DSGL-A108/225/1645,5243/) πείσοντας μηδὲν [ἀνεπιτήδειον](http://ebooks.edu.gr/modules/ebook/show.php/DSGL-A108/225/1645,5243/) πράσσειν, [ὅπως μή τις ἐπιστροφὴ γένηται](http://ebooks.edu.gr/modules/ebook/show.php/DSGL-A108/225/1645,5243/).

[**διδάξοντας**](http://ebooks.edu.gr/modules/ebook/show.php/DSGL-A108/225/1645,5243/) περί τε τῶν πεπραγμένων ὡς ξυνέφερε

**πείσοντας** [τοὺς ἐκεῖ καταπεφευγότας](http://ebooks.edu.gr/modules/ebook/show.php/DSGL-A108/225/1645,5243/) μηδὲν [ἀνεπιτήδειον](http://ebooks.edu.gr/modules/ebook/show.php/DSGL-A108/225/1645,5243/) πράσσειν

**1. Οι δυο υπογραμμισμένες μετοχές είναι τελικές, γιατί**

α. είναι μετοχές αορίστου και μεταφράζονται με το «όταν».

β. δηλώνουν την αιτία της αποστολής των πρέσβεων και μεταφράζονται με το «επειδή».

[](https://pixabay.com/el/illustrations/%CE%BA%CE%BF%CF%81%CE%AF%CF%84%CF%83%CE%B9-%CF%80%CE%B1%CE%B9%CE%B4%CE%B9%CE%AC-%CF%80%CE%B1%CE%B9%CE%B4%CE%B9%CE%BA%CE%AE-%CE%B7%CE%BB%CE%B9%CE%BA%CE%AF%CE%B1-2787931/)γ. είναι μετοχές μέλλοντα, δηλώνουν τον σκοπό της αποστολής πρέσβεων, προηγείται ρήμα κίνησης (*πέμπουσι*) και μεταφράζονται με το «για να».

**2. Οι πράσινες μετοχές είναι επιθετικές / αναφορικές, γιατί**

α. συνοδεύονται από άρθρο

β. μεταφράζονται με αναφορική αντωνυμία (που, οποίος)

γ. είναι μετοχές παρακειμένου

δ. όλα τα παραπάνω

ε. τα α + β

**3. Οι ολιγαρχικοί στέλνουν πρέσβεις στην Αθήνα,**

α. για να πείσουν τους Αθηναίους ότι οι εξελίξεις την Κέρκυρα ήταν συμφέρουσες και γι’ αυτούς.

β. για να διεγείρουν τη φιλοπατρία των δημοκρατικών Κερκυραίων που είχαν καταφύγει στην Αθήνα, ώστε να μην προσπαθήσουν να ανατρέψουν τη νέα πολιτική κατάσταση που το πραξικόπημά τους διαμόρφωσε στο νησί.

γ. τα α + β

**4. Στην παράγραφο 71.2 υπάρχουν δυο δευτ/σες προτάσεις. Να τις βρείτε και να τις αναγνωρίσετε.**

1η δευτ/σα ……………………………………………………………………………………………………………………………………………………………

2η δευτ/σα …………………………………………………………………………………………………………………………………………………………..